
Narva Linnavalitsuse 24.09.2014. a määruse nr 29 “Narva munitsipaalse koolieelse lasteasutuse eelarve koostamisel töökohtade arvu ja tööjõukulude määramise kriteeriumide kinnitamine“ muutmine
Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel
§ 1. Narva Linnavalitsuse 24.09.2014. a määruses nr 29“Narva munitsipaalse koolieelse lasteasutuse eelarve koostamisel töökohtade arvu ja tööjõukulude määramise kriteeriumide kinnitamine“ tehakse järgmised muudatused:
(1) Määruse lisa 1 punktis 2.4 toodud ametikohtade arvu määramise kriteeriumi sõnastus muudetakse ja sõnastatakse uues redaktsioonis: „ühe 2-aastaste ja vanemate laste rühma kohta“.
(2) Määruse § 3 lõige 2 muudetakse ja sõnastatakse uues redaktsioonis: „Määruse § 2 lõige 2 rakendub alates 01.09.2015. a“.
(3) Määruse § 3 lõige 3 muudetakse ja sõnastatakse uues redaktsioonis „Määruse lisa 1 punktid 2.1 ja 3.1 kehtivad kuni 31.08.2015. a“.
§ 2. Määrus jõustub seadusega sätestatud korras.
Eduard East
Linnapea	Ants Liimets
	Linnasekretär

Narva Linnavalitsuse 24.09.2014. a määruse nr 29 “Narva munitsipaalse koolieelse lasteasutuse eelarve koostamisel töökohtade arvu ja tööjõukulude määramise kriteeriumide kinnitamine“ muutmine
Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel.
Narva Linnavalitsuse Kultuuriosakond valmistas ette Narva Linnavalitsuse 24.09.2014. a määrusele nr 29 „Narva munitsipaalse koolieelse lasteasutuse eelarve koostamisel ametikohtade arvu ja tööjõukulude määramise kriteeriumide kinnitamine” muutmise eelnõu. Eelnõu kohaselt tehakse muudatusi, mille alusel:
(1) Muudetakse määruse lisa 1 punktis 2.4 toodud ametikohtade arvu määramise kriteeriumi sõnastust liikumisõpetusel nõutavate laste vanuse täpsustamise tõttu, mille alusel eelarve koostamisel määratakse liikumisõpetaja ametikohti.
(2) Pikendatakse eelarve koostamisel pearaha kriteeriumi rakendamise tähtaega. See on seotud sellega, et praegu on Narva munitsipaalharidussüsteemi arengukava 2015-2020 arutamise protsessis, aga selle kinnitamisest sõltub Narva linna lasteaedade uus arv ja komplekteerimine, mille alusel arvestatakse nende tööjõukulude optimaalrahastamine, sh pearaha kriteeriumi rakendamisega. Samuti pearaha suuruse määramisel on vaja kindlalt teada rühmale õpetaja kuutöötasu 2015. aastal rakendatavat määra, mis saab teatavaks pärast Narva linna 2015. a eelarve kinnitamist ja hetkel ei ole see teada.

